Lolland-Falsters Stifts-Tidende, 1843-10-16
Jndenlandske Efterretninger. Uagtet vi nære den Overbeviisning, at det er langt fra, at noget af de skandinaviske Lande er overbefolket i den Grad, at Udvandringer til den nye Verden ubetinget bør anbefales; uagtet vi troe, at den Fattigdom, der hersker hos de lavere Stænder i de tre Riger, meere har sin Grund, deels i sociale Forhold, hvis paatrængende Reform i en ikke fjern Tid vil blive iværksat, f. Ex. Fæsteforholdet og Næringsforholdene, deels i Jkke-Afbenyttelsen af en Mængde indenlandske Hjælpekilder, hvis Righoldighed meere og meere vil vise sig, eftersom de benyttes, deels endelig i Pauperismens almindelige Aarsager: Vankundighed, Letsindighed, Dovenskab, Drikfældighed ofv.; uagtet vi følgelig maae ansee det for ønskeligere, at de forhaanden værende ikke store Capitaler, flyde ind i den indenlandske Rørelse end anlægges i Udlandet; – saa troe vi dog saa meget mindre at burde undlade at gjøre opmærksom paa en i Sverrig for Tiden paatænkt Coloniseringsplan, som det, da Udvandringer factisk finde Sted saavel fra Danmark som især fra Brødrerigerne, baade er ønskeligt, at de fattige Colonister sikkres mod Speculanters Mishandling, og er smukt, at man vil gjøre den projecterede Coloni fælleds for de tre Folk, og saaledes i den skabe et nyt Foreningspunct. Den udstedte Jndbydelse, der gaaer ud fra den Forudsætning, at Colonisering er det virksomste, om ikke det eneste Middel mod den overhaandtagende Pauperisme, sætter som det op rettende Nord=Amerikanske Compagnies Formaal. at betrygge den Fattige en forgfri, nøisom Existens. Det har derfor i Sinde at opkjøbe Jord i den vestlige Deel af de Nordamerikanske Fristater og derhen at oversende Arbeidere, med hvilke det har sluttet den Contract, at de i 3 Aar skulle arbeide for Compagniets Regning; efter denne Tids Forløb skulle de ved Hielp af den Sum, de have kunne samle ved deres Arbeide, selv erhverve Jord, og vil Compagniet paa enhver Maade hertil være dem behjelpeligt. Jstedetfor de afgaaende Arbeidere afsender Compagniet nye, og recruterer saaledes disse hvert tredie Aar. Colonien vil Compagniet kalde Ny-Skandinavien, og baade for at udføre Forehavendet i større Maalestok og af Hensyn til den Fortrolighed og Endrægtighed, som nu finder Sted mellem de 3 nordiske Riger, indbyder det skandinavisk findede Venner i Naborigerne til at deeltage i dens Oprettelse, i det Haab, at denne fælleds Aflægger af Nordens Folk vil bidrage ei lidet til at befæste de gjensidige Sympathier imellem dem. J Januar eller Februar næstkommende vil man afholde en Forsamling i Stockholm, Kjøbenhavn eller et mere fordeelagtigt liggende Sted, for at oprette Statuter, vælge Direction og Forstander for Colonien. Foretagendet begrundes paa Actier a 100 Rdlr. Banco eller 75 Rbd. Efter den Jndbydelsen vedhæftede Calcule, for hvis Rigtighed vi i Mangel af Sagkundskab dog ikke kunne indestaae, skulde der alt for en Sum af 10-12,000 Rigsbankdaler i det første Aar (1845, kunne indtages 640 Acres Jord under Dyrkning, hvoraf Udbyttet i det følgende Aar (1846) skulde kunne anslaaes til 25 Procent og saa fremdeles. For hvem der maatte have Lyst til nøiere at gjøre sig bekjendt med Planen, tjener til Underretning, at den henligger i Jægers skandinaviske Boghandel (i Kjøbenhavn, hvor ogsaa Actiendtegning modtages. (Fædrel.)